เตือนผู้ลงทะเบียนบัตรสวัสดิการแห่งรัฐรอบใหม่ ตรวจสอบสถานะเอกสาร ยื่นให้ครบก่อนการประกาศได้ชื่อผู้ผ่านการคัดเลือดเดือนมกราคม 2566
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวในรายการคุยเรื่องบ้าน คุยเรื่องเมือง คุยทุกเรื่องกับรัฐมนตรี ทางสถานีวิทยุกระจายเสียงแห่งประเทศไทย ถึงกรณีการเปิดให้ลงทะเบียนบัตรสวัสดิการแห่งรัฐรอบใหม่ ว่า เพื่อปรับฐานข้อมูลให้เป็นปัจจุบันเพื่อขยายสิทธิ์ให้ครอบคลุมถึงผู้มีรายได้น้อยจริงที่ปรับเปลี่ยนไป หลังการออกบัตรเดิมใช้ฐานข้อมูลเส้นความยากจนเดิมของปี 2560-2561 และใช้เกณฑ์การพิจารณาคัดเลือกเฉพาะรายบุคคล ซึ่งอาจทำให้หลายคนแม้รายได้เกินแต่เมื่อแบกรับคนทั้งครอบครัวเฉลี่ยแล้วรายได้น้อยกลับไม่ได้รับ ครั้งนี้จึงให้ลงทะเบียนและใช้เกณฑ์ใหม่พิจารณาเรื่องความสามารถในการเลี้ยงดูครอบครัว แทนการพิจารณารายบุคคล ซึ่ง 1 ครอบครัวสามารถยื่นขอสิทธิ์ได้ทุกคน ไม่ได้จำกัด 1 ครอบครัว 1 สิทธิ์แต่อย่างใด โดยขณะนี้ผู้ผู้ยื่นเรื่องลงทะเบียนแล้วประมาณ 14 ล้านคน ทั้งแบบ On Site และ On Line แบ่งเป็นกลุ่มที่มีเอกสารครบถ้วน และที่ยังไม่ครบ ซึ่งจะมีการส่งข้อความ แจ้งเตือนไปถึงสถานะเอกสาร หรือสามารถตรวจสอบสถานการณ์ลงทะเบียนตัวเองได้จากเป็นไซต์ จากนี้จะเป็นช่วงการเรียกเอกสารเพิ่มก่อนจะประกาศผลในเดือนมกราคม 2566 ระหว่างนี้ผู้มีบัตรเดิมยังสามารถใช้สิทธิ์ได้ปกติ